title: Enrique Simonet
text: Enrique Simonet Lombardo (Valencia, 1866 - Madrit, 1927) estió un pintor valenciano.
  
  Biografía
  
  Inicios 
  
  Enrique Simonet naixió o 2 de febrero de 1866 de Valencia. Pareixe que en primeras, quan yera chicorrón, a suya vocación yera a eclesiastica, pero l'albandonó dimpués t'adedicar-se a la pintura. A tamas d'estar valenciano de naiximiento y de que estudeó en a Escuela d'Artes Polidas de Sant Carles en a suya ciudat natal, estió vinclau a o círclo malaguenyo tanto por a suya rapeda plegada, como por o suyo orichen familiar, a suya formación artistica y/u a suya actividat profesional en a ciudat de Malaga. Tamién estudeó en o taller d'o valenciano Bernardo Ferrándiz en Malaga, fendo parti d'a dita escuela malaguenya de pintura.
  
  Marcha ta Roma y atros viaches 
  
  En 1887, marchó enta Roma como pensionau, a on pintó La decapitación de San Pablo, hue en a Seu de Malaga, aprofitando a suya estada ta viachar a la vegada por toda Italia. Visitó París quantas vegadas y en 1890 fació un recorrido por a Mediterrania.
  
  Tamién en Roma realizó, en 1890, a suya obra mas famosa: Anatomía del corazón, tamién conoixida como ¡Y tenía corazón! u La autopsia. Viachó enta Tierra Santa, a on se decumentó ta a suya molimental Flevit super illam; obra por a que recibió numerosas medallas, entre ellas estió a primera medalla en a Exposición Internacional de Madrit de 1892, en Chicago en 1893, en Barcelona en 1896 y en París en 1900.
  
  En 1893 y 1894 viachó enta Marruecos como corresponsal de guerra de La Ilustración Española y Americana y en 1901 obtenió a catedra d'Estudeos de Formas d'a Naturaleza y l'Arte d'a Escuela d'Artes Polidas de Barcelona, a on residió dende alavez, encara que pasaba os veranos en Vigo.
  
  Zaguers anyos 
  En 1911 pasó a fer parti d'a Escuela d'Artes Polidas de Sant Fernando de Madrit y entre 1921 y 1922 estió director d'a Residencia d'El Paular ta paisachistas. Ya que también s'adedicó a la pintura decorativa y de paisaches, entre a que destacan os quatre grans lienzos sobre as Alegorías del Derecho, en o Palacio de Chusticia de Barcelona y as ueito Alegorías de las Provincias en o Palacio de Chusticia de Madrit.
  
  Murió o 20 de abril de 1927 estando catedratico d'a Escuela Especial de Pintura, Escultura y Grabau de Madrit.
  
  Cuadros y atras obras 
  
  Entre as suyas obras se pueden trobar:
  
   La decapitación de San Pablo, 1887, (Catedral de Málaga).
   Anatomía del corazón u ¡Y tenía corazón! u La autopsia, 1890, (Museu d'Artes Polidas de Malaga, en deposito d'o Museu del Prado).
   Flevit super illam (Lloró por ella), 1892, (Museu d'Artes Polidas de Malaga, en deposito d'o Museu del Prado).
   El juicio de Paris, 1904, (Museu d'Artes Polidas de Malaga).
  
  Fuents y vinclos externos 
  
    Catalogo exposición Malaga 2010. Documento PDF
    Vida y obra d'Enrique Simonet. Documento PDF
    Estudeo d'a obra d'Enrique Simonet. Documento PDF
    Biografía en Museu del Prado
    Comentario de Anatomía del corazón
    Comentario de Flevit super illam
    Comentario de El juicio de Paris
    Comentario de Un quite
    Exposición en 2011 en o Museu d'o Patrimonio Municipal de Malaga
    Un académico ecléctico
    Biografía
    Breu biografía
    Biografía d'Enrique Simonet (Museu d'Artes Polidas de Malaga)
  
  Muertos en Madrit
  Naixius de Valencia
  Pintors d'o País Valenciano
  1866 (naixencias)
  1927 (muertes)